รัฐมนตรีประจำสำนักนายกรัฐมนตรี ขอความร่วมมือไม่กักตุนหน้ากากอนามัย หรือนำไปขายเกินราคาเพราะมีโทษ
รัฐมนตรีประจำสำนักนายกรัฐมนตรี ขอความร่วมมือไม่กักตุนหน้ากากอนามัย หรือนำไปขายเกินราคาเพราะมีโทษนายเทวัญ ลิปตพัลลภ รัฐมนตรีประจำสำนักนายกรัฐมนตรี ในฐานะ?ผู้อำนวยการศูนย์ข้อมูลมาตรการแก้ไขปัญหาจากโรคติดเชื้อไวรัสโคโรนา 2019 หรือโควิด-19 แถลงข่าวถึงสถานการณ์ล่าสุดของโรคโควิด -19 ผ่านศูนย์แถลงข่าว ทำเนียบรัฐบาล ว่ามีผู้ป่วยที่ได้รับการยืนยันติดเชื้อเพิ่มขึ้นต่อเนื่อง โดยวันนี้มีผู้ป่วยเพิ่มขึ้นอีก 50 ราย รวมจำนวนผู้ป่วยทั้งหมด 322 คน นายกรัฐมนตรี เน้นย้ำอยากให้ประชาชนในพื้นที่กรุงเทพมหานครและปริมณฑล พำนักอยู่ในบ้าน งดเดินทาง หรือเลื่อนเดินทางไปต่างจังหวัดในช่วงนี้ออกไปก่อนเพื่อคุมสถานการณ์ได้ง่ายขึ้น รวมทั้งงดพบปะสังสรรค์ งดทำกิจการนอกบ้านที่มีการรวมกลุ่มเป็นจำนวนมาก และดูแลรักษาสุขภาพให้แข็งแรง สำหรับผลการดำเนินงานของศูนย์บริหารสถานการณ์โควิด -19 โดยด้านเวชภัณฑ์ เป็นที่น่าดีใจที่ตัวเลขการผลิตหน้ากากอนามัยวานนี้ สามารถผลิตได้มากถึง 2 ล้าน 2 แสน 8 หมื่นชิ้น ได้จัดสรรให้บุคลากรทางการแพทย์ 1 ล้าน 3 แสนชิ้น รวมทั้งกระทรวงพาณิชย์ จัดสรรให้กับประชาชนอีก 9 แสนชิ้น ส่วนหน้ากากทางเลือกนั้น กระทรวงมหาดไทย โดยจิตอาสา และผู้นำท้องถิ่นต่างๆ ร่วมจัดทำ ขณะนี้ยอดสะสม 12 ล้าน 8 แสนชิ้น พร้อมตั้งเป้าให้ได้ถึง 50 ล้านชิ้นภายในสิ้นเดือนนี้ พร้อมขอความร่วมมือ โดยเฉพาะผู้ที่กักตุนหน้ากากอนามัย และนำไปขายเกินราคา เบื้องต้นได้ดำเนินคดีกับบุคคลดังกล่าวแล้ว โดยศาลอาญาพิพากษาจำคุก 3 ปีถึง 3 ปีครึ่งและรัฐบาลจะดำเนินการอย่างเด็ดขาดส่วนการป้องกันนั้น กระทรวงมหาดไทย มีหนังสือแจ้งสั่งการไปยังทุกจังหวัดใน 3 เรื่อง ได้แก่ ระงับหรือปิดจุดผ่านแดนประเภทต่างๆ เป็นการชั่วคราว  งดออกใบอนุญาตการจัดให้เล่นการพนันชนไก่ กัด ปลา ชกมวย แข่งขันหรือชนโค และให้ผู้ว่าราชการจังหวัด โดยความเห็นชอบของคณะกรรมการโรคติดต่อประจำจังหวัด พิจารณาสั่งปิดสถานบริการและสถานประกอบการคล้ายสถานบริการ ขณะนี้ปิดสถานที่เสี่ยงที่มีคนแออัดทั้งหมด 76 จังหวัด รวมแล้ว 23, 373 แห่ง เพื่อป้องกันการรบาดของเชื้อไวรัดโควิด -19